#### **✅ КАКВА Е РОЛЯТА НА НОСАЧИТЕ В АВТОМОБИЛА❓**


**⭐ AutoProfi.BG ☎ 0889 68 63 60**  

Ходовата част или окачването, е основна система в автомобилната структура, която допринася за поведението и сигурността на пътя на превозните средства. Нейната задача е да гарантира висока стабилност по време на движение и да повиши комфорта за пътниците. За целта окачването включва редица компоненти, част от които са носачите. Тяхната роля е да свързват шасито с колелата и изпълняват две основни функции – поддържаща и направляваща. На първо място те служат за подпори, които разпределят равномерно тежестта на превозното средство върху колелата. Също така имат направляваща функция, тъй като предават силите от колата към шасито, породени от процеса на спиране или ускоряване. Благодарение на тях също се дава възможност за движение на колелата нагоре или надолу при преминаване през неравни участъци. Обикновено едно колело е захванато от два носача – горен и долен. Основно носачите се състоят от няколко елемента – [шарнири](https://autoprofi.bg/sharnir.html) /капсуловани и заменими/ и гумено-метални или напълно гумени втулки. За да могат да функционират, те се нуждаят от още редица компоненти. Поради тази причина днес се предлагат готови комплекти за предния мост – носачи, [биалетки](https://autoprofi.bg/bialetka.html), [кормилни накрайници](https://autoprofi.bg/kormilni-nakraynici.html) за [кормилна щанга](https://autoprofi.bg/kormilna-shtanga.html) и т.н. Появата на повреди в носачите, може да бъде следствие от честата експлоатация на автомобила, пътищата, през които се преминава ежедневно, и дори от начина на шофиране. Понякога тя може да възникне в само един от носачите. В тези случаи, важно е да се знае, че е препоръчително да се закупи цял комплект и да се сменят и двата, за да се избегнат бъдещи неприятности, както и да се направи реглаж за сходимост на предната ос.